paragraph_text: Tijekom Drugog svjetskog rata, Göring je nabavio 137 slika, između ostalog i van Meegerenovoglažnog Vermeera, slika je postala jedan od njegovih najcjenjenijih umjetničkih predmeta. Nakon rata, Van Meegeren je uhićen, jer su dužnosnici vjerovali da je prodao nizozemske umjetničke predmete nacistima. Suočavajući se s mogućom smrtnom kaznom, van Meegeren je priznao manje ozbiljnu optužbu za krivotvorenje. Osuđen je zbog optužba za krivotvorenje i prijevaru 12. studenoga 1947., nakon kratkog, ali vrlo praćenog suđenja, osuđen je na skromnu kaznu u trajanju od jedne godine zatvora. Međutim, kaznu nije odslužio; umro je 30. prosinca 1947. u klinici Valerius u Amsterdamu, nakon dva srčana udara. Procjenjuje se da je van Meegeren krivotvorenjem stekao protuvrijednost od 30 milijuna američkih dolara.